Հայոց Ցեղասպանության 100-ամյա տարելիցին ընդառաջ “Հիշողություն ընդդեմ մոռացության” ծրագրի շրջանակներում Համաշխարհային հայկական կոնգրեսի Երիտասարդական կազմակերպությունների ասոցիացիան (ՀՀԿ ԵԿԱ) սույն թվականի մարտի 12-ին կազմակերպեց այցելություն, որի շրջանակներում ՀՀԿ ԵԿԱ անդամ երիտասարդները, “Փոքր Մհեր” ռազմական կրթահամալիրի սաները և “Երիտասարդ երկրապահ” կազմակերպության ներկայացուցիչները հանդիպեցին Հայոց Ցեղասպանությունը վերապրած 104 տարեկան Արշալույս տատիկին: Վերջինս շնորհակալություն հայտնեց երիտասարդներին ուշադրության համար և կոչ արեց լավ սովորել.ձգտել դառնալ կիրթ ու բանիմաց քաղաքցի, սիրել մեր Հայրենիքը, պատրաստ լինել ամեն վայրկյան պաշտպանելու այն :\r\n\r\nԱրշալույս տատիկը պատմեց Արևմտյան Հայաստանում Օսմանյան կայսրության ժամանակ տեղի ունեցած հայոց ջարդերի, գաղթի,դժվարությամբ փրկվածների մասին: Կոչ արեց երբևէ չմոռանալ, որ մեր թշնամին խորամանկ է, դաժան ու հայատյաց:\r\n\r\n“Մեր երիտասարդները պետք է ամուր ընտանիք կազմեն, շատ զավակներ ունենան, լինեն հայրենասեր ու շենացնեն մեր երկիրը: Միայն այդպես մենք կարող ենք ապահով ապրել ու հաղթել”, – նշեց հայոց ցեղասպանությունը վերապրած Արշալույս տատիկը:\r\n\r\n